**Atbildes uz piegādātāju jautājumiem par iepirkuma “Informācijas drošības ārējās pārbaudes” (iepirkuma identifikācijas Nr. VK/2018/06) nolikumu**

Iepirkuma komisija 2018. gada 11. decembrī ir saņēmusi piegādātāja papildu informācijas (skaidrojuma) pieprasījumu par iepirkuma “Informācijas drošības ārējās pārbaudes” VK/2018/06 nolikumu.

Saskaņā ar Publisko iepirkumu likuma 9. panta sesto daļu sniedzam šādu skaidrojumu.

**Jautājums.**

Lūdzu skaidrot, vai nolikuma 7.1.3.p. minētais kritērijs ir obligāts, t.i., tāds, kura neizpilde automātiski izslēdz no dalības iepirkumā?

**Atbilde.**

Iepirkuma nolikuma 7.1.3. apakšpunktā ir norādīta pretendentu atlases prasība, un saskaņā ar nolikuma 11.2. apakšpunktu “piedāvājumus, kas neatbilst iepirkuma nolikuma prasībām, iepirkuma komisija noraida kā neatbilstošu un tālāk neizskata”.

Iepirkuma “Informācijas drošības

ārējās pārbaudes”

komisijas priekšsēdētājs L. Vāvere